Adatkezelési tájékoztató és hozzájáruló nyilatkozat

- versenyeztetési eljárás lefolytatása -

**Bevezető:**

Tájékoztatjuk arról, hogy Szombathely Megyei Jogú Város Önkormányzata (a továbbiakban: Önkormányzat) versenyeztetési eljárást folytat le, a Vagyonrendelet versenyszabályzata szerint.

Amennyiben az ajánlattevő magánszemély vagy egyéni vállalkozó, úgy a versenyeztetési eljárás lefolytatása és az ajánlattevők beazonosítása érdekében elengedhetetlen az ajánlattevő személyek pályázati felhívás szerinti személyes adatainak kezelése, amely a magánszemély és az egyéni vállalkozó ezen hozzájáruló nyilatkozat aláírásával biztosítható.

Az Önkormányzat, az általa a versenyeztetési eljárás lefolytatása során, a versenyeztetési eljárásban résztvevő érintettek személyes adatainak kezelésével kapcsolatban a jelen tájékoztatóban foglalt előzetes tájékoztatást adja az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. és 14. cikkében foglaltak szerint.

Kérjük, hogy az alábbi tájékoztatót figyelmesen olvassa el!

**Az adatkezelő és képviselője elérhetőségei:**

Az adatkezelő:

Neve: Szombathely Megyei Jogú Város Polgármesteri Hivatala (a továbbiakban: Hivatal vagy Adatkezelő)

Székhely: 9700 Szombathely, Kossuth L. utca 1-3.

Képviselője:

|  |  |
| --- | --- |
| Neve: Dr. Nemény András polgármesterElérhetősége: polgarmester@szombathely.hu  | Neve: Dr. Károlyi Ákos, jegyzőElérhetősége: karolyi.akos@szombathely.hu  |

**Az adatvédelmi tisztviselő neve és elérhetősége**

Neve: Keringer Zsolt

Elérhetősége: keringer@szombathely.hu

**Az adatkezeléssel érintett Személyek, és a Kezelt adatok köre, az adatkezelés célja, jogalapja**

Az adatkezeléssel érintett személyek köre: A versenyeztetési eljárásban részt vevő, pályázatot benyújtó ajánlattevők (egyéni vállalkozók, természetes személyek).

|  |  |  |
| --- | --- | --- |
| **A kezelt adatok köre:** | **Az adatkezelés célja** | **Az adatkezelés jogalapja** |
| Személyes adatok (viselt név, születési név, anyja neve, születési hely, születési dátum, telefonszám, e-mail cím) | a pályázatot benyújtó vállalkozások, személyek azonosítása | A Hivatal ezeket az adatokat a GDPR 6. cikk (1) bekezdés c) pontja (**az adatkezelőre irányadó jogi kötelezettség**) alapján szerzi be, amely jogi kötelezettséget az alábbi jogszabályok határozzák meg:* **az információs önrendelkezési jogról és az információszabadságról szóló 2011. évi CXII. törvény**
* **Szombathely Megyei Jogú Város Önkormányzata Vagyonrendelete**
 |
| versenyeztetési eljárás lefolytatása, a nyertes ajánlattevő kiválasztása, és a szerződés megkötése a Szombathely Megyei Jogú Város Önkormányzatának versenyeztetési szabályzata szerint. | A Hivatal ezeket az adatokat ebből a célból a GDPR 6. cikk (1) bekezdés b) pontja (**az adatkezelés olyan szerződés előkészítéséhez, teljesítéséhez, szükséges, amelyben az érintett az egyik fél**) alapján kezeli. |

**A személyes adatok megismerésére jogosultak, és a személyes adatok címzettjei (adattovábbítás, adatfeldolgozás)**

Az adatok megismerésére jogosult személyek köre: az adatlapon megadott személyes adatokat a Hivatal szervezetén belül a versenyeztetési eljárás lefolytatásában, és az ajánlatok elbírálásában részt vevő szervezeti egységek illetékes munkatársai és az önkormányzati testületek tagjai ismerhetik meg.

Adattovábbítás: A személyes adatok sem EU-n belül más adatkezelő részére, sem harmadik országba, sem nemzetközi szervezet részére nem kerülnek továbbításra.

Adatfeldolgozók: Az Adatkezelő az adatkezelési cél elérése érdekében adatfeldolgozót nem vesz igénybe.

**Az adatkezelés helye, módja, időtartama**

Az adatkezelés helye, módja:

* Nyertes pályázat esetén a papír alapú adatlapokat az Adatkezelő a székhelyén található irattárban őrzi meg és a Hivatal Iratkezelési Szabályzatában foglaltak szerint tárolja.

Az adatok megőrzésének ideje:

* Nyertes ajánlat esetén a papír alapú dokumentumok esetén a személyes adatokat a szerződéses időszak leteltét követően megismerhetetlenné kell tenni.
* Vesztes pályázat esetén pedig a természetes személynek és az egyéni vállalkozónak az eredményről történő értesítését követően a papír alapú dokumentumokban pedig megismerhetetlenné kell tenni

**Adatbiztonság**

Tájékoztatjuk, hogy az Adatkezelő megteszi mindazokat a technikai és szervezési intézkedéseket, és kialakítja azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Az Adatkezelő megfelelő intézkedésekkel védik az adatokat a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen.

**Az Érintett jogai:**

Tájékoztatjuk, hogy személyes adataival kapcsolatban – a GDPR III. fejezetében meghatározott feltételek fennállása esetén – az alábbi jogok illetik meg:

* előzetes tájékozódáshoz való jog,
* hozzáféréshez való jog,
* helyesbítéshez való jog,
* az adatkezelés korlátozásához való jog,
* törléshez való jog,
* az adathordozhatósághoz való jog,
* a tiltakozáshoz való jog.

A törléshez való jog kapcsán felhívjuk a figyelmet arra, hogy a személyes adatok törlésére törvényben meghatározott kötelező adatkezelés esetén az adatkezelési cél elérését követően kerülhet sor.

Az érintettek a fentiekben meghatározott jogaikat a tájékoztató kezdetén megjelölt, az adatvédelmi tisztviselő elérhetőségein gyakorolhatják. Tájékoztatjuk, hogy az érintetti jogok gyakorlásával kapcsolatos kérelmek teljesítését az adatkezelő nem tagadhatja meg, kivéve, ha bizonyítja, hogy Önt nem áll módjában azonosítani.

Az adatkezelő indokolatlan késedelem nélkül, de legkésőbb a kérelem beérkezésétől számított 25 napon belül tájékoztatja az érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelő a kért információkat és tájékoztatást díjmentesen biztosítja, kivéve, ha az érintett kérelme egyértelműen megalapozatlan vagy túlzó. Ekkor ugyanis az Adatkezelő ésszerű díjat számolhat fel, vagy megtagadhatja a kérelem alapján történő intézkedést.

Tájékoztatjuk, hogy amennyiben a személyes adatainak kezelésével kapcsolatos panasza, problémája merülne fel, forduljon hozzánk bizalommal a panasz békés rendezése érdekében. Amennyiben ez nem vezetne eredményre, úgy a személyes adataival kapcsolatos jogsértés észlelése esetén az illetékes adatvédelmi hatósághoz vagy a lakóhelye, tartózkodási helye szerinti illetékes bírósághoz is fordulhat.

**A Felügyeleti hatósághoz címzett panaszát** az alábbi elérhetőségen nyújthatja be:

Hatóság neve: Nemzeti Adatvédelmi és Információszabadság Hatóság (Honlap:<http://www.naih.hu>)

Székhely: 1125 Budapest, Szilágyi Erzsébet fasor 22/C.,

Levelezési cím: 1530 Budapest, Pf.: 5.

**Automatizált döntéshozatal, profilalkotás**

Tájékoztatjuk arról, hogy a Hivatal a jelen tájékoztatóban meghatározott adatkezelési célokkal összefüggésben automatizált döntéshozatalt nem alkalmaz, a személyes adatokat profilalkotási céllal nem kezeli.

**További célú adatkezelés**

Tájékoztatjuk, hogy a jelen tájékoztató alapján az Adatkezelő rendelkezésére bocsátott adatait a tájékoztatóban megjelölt céloktól eltérő célra nem használjuk.

**Hozzájáruló nyilatkozat**

(Egyéni vállalkozó esetén kötelező kitölteni!)

A Hivatalnak a fentiek szerinti tájékoztatása alapján **önkéntes, és határozott hozzájárulásomat** adom ahhoz, hogy a Hivatal a versenyeztetési eljárás lefolytatása és a beazonosításom érdekében, mind személyes adataimat (4T), valamint a telefonszámomat és az e-mail címemet a hozzájárulásom visszavonásáig kezelje.

Kelt: \_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_év\_\_\_\_\_\_\_\_\_\_\_hó \_\_\_\_\_nap

Érintett neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Telefonszám: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail cím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aláírás: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Személyes adatok**

|  |  |  |
| --- | --- | --- |
| 1. | Viselt vezetéknév |  |
| 2. | Keresztnév 1. |  |
| 3. | Keresztnév 2. |  |
| 4. | Anyja vezetéknév |  |
| 5. | Anyja keresztnév 1. |  |
| 6. | Anyja keresztnév 2. |  |
| 7. | Születési hely |  |
| 8. | Születési dátum |  |
| 9. | Telefonszám |  |
| 10. | E-mail |  |